טקס פרס אמי לבידור בפריים טיים ה-76

**טקס [[פרס אמי לבידור בפריים טיים]] ה-76** מוענק לתוכניות טלוויזיה הטובות ביותר בפריים טיים האמריקאי ששודרו מה-1 ביוני 2023 ועד ה-31 במאי 2024, כפי שנבחר על ידי האקדמיה לאמנויות ומדעי הטלוויזיה, כשטקס פרסי האמי ה-76 בפריים טיים לאומנויות התקיים בין התאריכים 7–8 בספטמבר בתיאטרון פיקוק בלוס אנג'לס, קליפורניה. הטקס התקיים ב-15 בספטמבר 2024, ושודר בארצות הברית ברשת ABC. זה היה טקס פרסי האמי השני בפריים טיים שיתקיים בשנת 2024, שכן הטקס ה-75 נדחה מספטמבר 2023 ל-15 בינואר 2024, עקב סכסוכי העבודה בהוליווד במהלך 2023. הטקס הופק על ידי ג'סי קולינס אנטרטיימנט.

## מהלך הטקס
הפקת הטקס כללה מחווה לסדרות כמו "ימים מאושרים" ו"הבית הלבן", כאשר הבמה כללה עיצובים מיוחדים עם תמונות מסך וסטים שנבנו במיוחד לטקס.

השחקן ג'ושוע ג'קסון הגיש את פרס ה-Governors של הטקס לצד השחקן מאט בומר והופתע כאשר השיר "I Don't Want to Wait" של פולה קול התנגן, השניים צחקו, וג'קסון העיר בחיוך: "אה כן, השיר הזה". השיר "I Don't Want to Wait" היה שיר הפתיחה של סדרת הנעורים "דוסון קריק", שבה השתתף ג'קסון במשך שש עונות בשנות ה-90 וה-2000 המוקדמות. ג'קסון ובומר העניקו את הפרס לגרג ברלנטי, בזכות תרומתו לייצוג הלהט"בי בטלוויזיה, כולל הנשיקה הרומנטית הראשונה בין גברים ב"דוסון קריק" בשנת 2000.

ג'לי רול הופיע בטקס וביצע את השיר "I Am Not Okay" במהלך קטע ההנצחה לזכר אנשי טלוויזיה שנפטרו במהלך השנה חולפת. ג'לי רול הצהיר לפני הביצוע כי הוא מאמין שמוזיקה יכולה להיות תרפויטית ומרפאה, והביע תקווה שהשיר יספק רגע של ריפוי למתאבלים. במהלך ההופעה הוקרנו שמותיהם ופניהם של אישים מפורסמים שנפטרו השנה, ביניהם ריצ'רד סימונס, מרטין מאל, שאנן דוהרטי, קארל ות'רס, ריצ'רד לואיס, דונלד סאת'רלנד וג'יימס ארל ג'ונס. השם האחרון שהוצג היה של בוב ניוהארט, ולאחר מכן עלה ג'ימי קימל לבמה וציין את פועלו של ניוהארט.

"הדיילי שואו" זכה בפרס סדרת האירוח הטובה ביותר בטקס. זו הפעם ה-13 שהתוכנית זוכה בקטגוריה זו, כאשר בעבר התוכנית בהנחיית ג'ון סטיוארט 11 פעמים ובהנחיית טרוור נואה פעם אחת. בשנה זו התוכנית זכתה עם שישה מגישים מתחלפים: ג'ון סטיוארט, רוני צ'יאנג, ג'ורדן קלפר, מייקל קוסטה, דסי לידיק ודולסי סלואן. "השבוע שעבר עם ג'ון אוליבר" זכה בפרס סדרת המגוון המובנית בשנה השנייה ברציפות, תוך שהוא מנצח את "סאטרדיי נייט לייב". "שוגון" זכה בארבעה פרסים בטקס, כולל סדרת הדרמה הטובה ביותר. עם 14 פרסים נוספים בטקס האמנותי, הסדרה זכתה ב-18 פרסים לעונתה הראשונה – יותר מכל סדרה אחרת בשנה אחת. "הדוב" זכה בארבעה פרסים בטקס, ובסך הכל 11 פרסים בעונתו השנייה, מה ששובר את שיאו הקודם לזכיות רבות לסדרה קומית בעונה אחת. סלינה גומז הפכה למפיקה הלטינית עם מספר המועמדויות הגבוה ביותר בהיסטוריית האמי, עם מועמדות שלישית עבור "רק רוצחים בבניין". אלן קאמינג זכה בפרס מנחה תוכנית הריאליטי הטוב ביותר עבור "הבוגדים", מה שסיים רצף של שמונה שנים בהן רופול זכה לפחות באמי אחד.

במהלך הטקס, נקטע נאומו של ג'ון אוליבר כשהחל לדבר על הכלב שלו שנפטר, אך המפיקים החליטו להוריד את המוזיקה כשהבינו את הרגישות של הנושא. גם נאומו של ג'רמי אלן וייט, שזכה בפרס לשחקן ראשי בסדרת קומדיה, צונזר על ידי הרשת, בעקבות אמירה שכללה את הביטוי "Jesus Christ", אך זה לא היה בהחלטת ההפקה.

## זוכים מועמדים
המועמדויות לטקס הוכרזו ב-17 ביולי 2024, בשידור וירטואלי, בהנחיית השחקן טוני הייל , השחקנית שריל לי ראלף  ויו"ר אקדמיית הטלוויזיה כריס אברגו .

שוגון הוביל את רשימת המועמדויות, עם 25 מועמדויות, ואחריו הדוב עם 23 (המספר הרב ביותר אי פעם לסדרה קומית בשנה אחת מאז רוק 30 ב-2009). נטפליקס הובילה רשימת המועמדויות לרשתות/גוף שידור עם 107 מועמדויות.

המועמדים רשומים להלן. למען הפשטות, מפיקים שקיבלו מועמדויות לפרסי תוכניות, כמו גם כותבים מועמדים לכתיבה יוצאת דופן לסדרת וראייטי, הושמטו.
### תוכניות

### משחק
#### הופעות ראשיות

#### הופעות משניות

### בימוי

### תסריטאות

## רייטינג
הטקס משך 6.87 מיליון צופים בממוצע, עלייה של 54% מהטקס הקודם שנערך בינואר, שמשך 4.3 מיליון צופים. בטווח הגילאים 18-49, השידור השיג דירוג של 1.02, עלייה של 17% לעומת 0.87 בינואר. מדובר בקהל הגדול ביותר של טקס האמי בשלוש השנים האחרונות, מאז שידורו ב-CBS בשנת 2021.

## קישורים חיצוניים
* 

## ביאורים

## הערות שוליים

76